Publication: Magyar Közlöny
Issue: MK-2011-89 (Year: 2011, Number: 89)
Era: contemporary
Section: A csõdeljárásról és a felszámolási eljárásról szóló 1991. évi XLIX. törvény (a továbbiakban: Cstv.) 12. § (1) bekezdése
Paragraph Index: 869

A csõdeljárásról és a felszámolási eljárásról szóló 1991. évi XLIX. törvény (a továbbiakban: Cstv.) 12. § (1) bekezdése helyébe a következõ rendelkezés lép: „(1) Az adós a hitelezõit a csõdeljárást elrendelõ végzés közzétételétõl számított 5 munkanapon belül közvetlenül is értesíti, és a hitelezõket országos napilapban, továbbá (ha ilyennel rendelkezik) a honlapján is felhívja követeléseiknek a 10. § (2) bekezdés f) pontjában meghatározott határidõn belül történõ bejelentésére és egyben a követelés nyilvántartásba vételéért fizetendõ díj megfizetésére, valamint a követeléseiket megalapozó okiratok csatolására, azzal, hogy a határidõ elmulasztása esetén a követelés nyilvántartásba vételére nem kerül sor. A 11. § (1) bekezdése szerinti követeléseket nem kell bejelenteni. A követelés nyilvántartásba vételének feltétele az is, hogy a hitelezõ annak 1%-át – de legalább 5000 forintot és legfeljebb 100 000 forintot – nyilvántartásba-vételi díjként – befizessen a vagyonfelügyelõ pénzforgalmi számlájára, aki az így beérkezett összeget elkülönítetten köteles kezelni, és azt kizárólag számlával igazolt költségeinek megtérítésére és díjának kiegyenlítésére használhatja fel. Az összeg említett célokra való felhasználásáról a hitelezõi gyûlésnek (választmánynak) a vagyonfelügyelõ elszámol. Amennyiben a hitelezõk által fizetett nyilvántartási díj az említett kiadásokat nem fedezi, annak elõlegezésére és viselésére az adós köteles.”

Source: https://magyarkozlony.hu/hivatalos-lapok/106f02f3f6bcacbd625a0444bce091dcc1d9b2e8/dokumentumok/ade96340bb45b4d768eb4f6b25d28fc45f642dcc/letoltes